ddrg/super_eurlex huggingface dataset:
Úradný vestník L 146 , 13/06/2003 S. 0050 - 0051



Nariadenie Komisie (ES) č. 1012/2003 z 12. júna 2003, ktorým sa po devätnástykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a zrušuje nariadenie Rady (ES) č. 467/2001 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a zrušuje nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane [1], naposledy zmenené a doplnené nariadením Komisie (ES) č. 866/2003 [2], a najmä na jeho článok 7 ods. 1 prvú zarážku, keďže: (1) Príloha I k nariadeniu (ES) č. 881/2002 uvádza zoznam osôb, skupín a subjektov, na ktoré sa vzťahuje zmrazenie finančných prostriedkov a hospodárskych zdrojov podľa uvedeného nariadenia. (2) Sankčný výbor rozhodol 10. júna 2003 o zmene a doplnení zoznamu osôb, skupín a subjektov, ktorých finančné prostriedky a hospodárske zdroje by sa mali zmraziť. Preto by sa mala príloha I vzhľadom na uvedené zmeniť a doplniť, PRIJALA TOTO NARIADENIE: Článok 1 Príloha I k nariadeniu (ES) č. 881/2002 sa týmto mení a dopĺňa v súlade s prílohou k tomuto nariadeniu. Článok 2 Toto nariadenie nadobúda účinnosť deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 12. júna 2003 Za Komisiu Christopher Patten člen Komisie [1] Ú. v. ES L 139, 29.5.2002, s. 9. [2] Ú. v. EÚ L 124, 20.5.2003, s. 19. -------------------------------------------------- PRÍLOHA Príloha I k nariadeniu (ES) č. 881/2002 sa mení a dopĺňa takto: Pod názov "Fyzické osoby" sa dopĺňa tento záznam, ktorý znie: "Abdelghani MZOUDI (alias a) Abdelghani MAZWATI, b) Abdelghani MAZUTI). Miesto narodenia: Marakéš (Maroko). Dátum narodenia: 6. december 1972. Štátna príslušnosť: marocká; číslo cestovného dokladu: a) marocký cestovný pas č. F 879567, vydaný 29. apríla 1992 v Marakéši, Maroku, platný do 28. apríla 1997, predĺžený do 28. februára 2002; b) marocký cestovný doklad č. M 271392 vydaný 4. decembra 2000 marockým konzulátom v Berlíne, Nemecku. Národné identifikačné číslo: marocký osobný doklad č. E 427689 vydaný 20. marca 2001 marockým generálnym konzulátom v Düsseldorfe, Nemecku. Dodatočné údaje: vo väzbe v Nemecku (jún 2003)." --------------------------------------------------
Úradný vestník L 158 , 27/06/2003 S. 0023 - 0023



Nariadenie Komisie (ES) č. 1112/2003 z 26. júna 2003, ktorým sa mení a dopĺňa nariadenie (ES) č. 2377/2002, ktorým sa otvára a ustanovuje správa tarifnej kvóty spoločenstva pre sladový jačmeň z tretích krajín odlišne od nariadenia Rady (ES) č. 1766/92 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1766/92 z 30. januára 1992 o spoločnej organizácii trhu s obilninami [1], naposledy zmenené a doplnené nariadením (ES) č. 1104/2003 [2], najmä na jeho článok 12 ods. 1, so zreteľom na rozhodnutie Rady 2003/253/ES z 19. decembra 2002 týkajúce sa uzavretia Dohody vo forme výmeny listov medzi Európskym spoločenstvom a Kanadou podľa článku XXVIII GATT 1994 na úpravu úľav s ohľadom na obilniny uvedené v zozname CXL pripojenom k GATT 1994 [3], najmä na jej článok 2, so zreteľom na rozhodnutia Rady 2003/254/ES z 19. decembra 2002 o uzavretí Dohody vo forme výmeny listov medzi Európskym spoločenstvom a Spojenými štátmi americkými, týkajúcej sa úpravy úľav s ohľadom na obilniny stanovené v zozname CXL k GATT 1994 [4], najmä na jej článok 2, keďže: (1) Nariadenie Komisie (ES) č. 2377/2002 [5], naposledy zmenené a doplnené nariadením (ES) č. 626/2003 [6], ktorým sa otvára tarifná kvóta pre dovoz 50000 ton sladového jačmeňa spadajúceho pod HS kód 100300. (2) Nariadenie (ES) č. 2377/2002 bolo pôvodne prijaté na prechodné obdobie od 1. januára 2003 do 30. júna 2003 až do ukončenia zmeny a doplnku nariadenia (ES) č. 1766/92. Keďže odvtedy ustanovenia tohto nariadenia fungujú počas uvedeného obdobia uspokojivo, je vhodné, aby sa uplatňovali natrvalo. (3) Nariadenie (ES) č. 2377/2002 by sa malo preto zmeniť a doplniť takto. (4) Opatrenia ustanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Tretí odsek článku 14 nariadenia (ES) 2377/2002 sa vypúšťa. Článok 2 Toto nariadenie nadobúda účinnosť tretí deň nasledujúci po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 26. júna 2003 Za Komisiu Franz Fischler člen Komisie [1] Ú. v. ES L 181, 1.7.1992, s. 21. [2] Ú. v. EÚ L 158, 27.6.2003, s. 23. [3] Ú. v. ES L 95, 11.4.2003, s. 36. [4] Ú. v. ES L 95, 11.4.2003, s. 40. [5] Ú. v. ES L 358, 31.12.2002, s. 95. [6] Ú. v. ES L 90, 8.4.2003, s. 32. --------------------------------------------------
Úradný vestník L 158 , 27/06/2003 S. 0003 - 0003



Nariadenie Rady (ES) č. 1105/2003 z 26. mája 2003, ktorým sa mení a dopĺňa nariadenie (ES) č. 1260/1999 o všeobecných ustanoveniach o štrukturálnych fondoch RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 161, so zreteľom na návrh Komisie [1], so zreteľom na súhlas Európskeho parlamentu [2], so zreteľom na stanovisko Hospodárskeho a sociálneho výboru [3], po porade s Výborom regiónov, keďže: (1) Ustanovenia článku 47 ods. 2 a 3 nariadenia (ES) č. 1260/1999 [4] stanovujú postup výboru typu I a postupy typu IIa a IIb ustanovené rozhodnutím Rady 87/373/EHS z 13. júla 1987, ktorým sa ustanovujú postupy pre výkon vykonávacích právomocí prenesených na Komisiu [5]. (2) Rozhodnutie Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu [6], zrušilo a nahradilo rozhodnutie 87/373/EHS. (3) V súlade so spoločným vyhlásením Rady a Komisie [7] o rozhodnutí 1999/468/ES by sa ustanovenia týkajúce sa výborov, ktoré pomáhajú Komisii pri uplatňovaní vykonávacích právomocí, stanovených podľa rozhodnutia 87/373/EHS, mali prispôsobiť s cieľom zosúladiť ich s ustanoveniami článkov 3, 4 a 7 rozhodnutia 1999/468/ES. (4) Potrebné opatrenia by sa mali prijať s cieľom zosúladiť nariadenie (ES) č. 1260/1999 s rozhodnutím 1999/458/ES. (5) Nariadenie (ES) č. 1260/1999 by sa preto malo zmeniť a doplniť, PRIJALA TOTO NARIADENIE: Článok 1 Článok 47 ods. 2 a 3 nariadenia (ES) č. 1260/1999 sa nahrádza takto: "2. Keď sa odkazuje na tento odsek, uplatnia sa články 3 a 7 rozhodnutia 1999/468/ES. 3. Keď sa odkazuje na tento odsek, uplatnia sa články 4 a 7 rozhodnutia 1999/468/ES. Obdobie ustanovené v článku 4 ods. 3 rozhodnutia 1999/468/ES sa stanovuje na jeden mesiac. 3a. Výbory prijmú svoj rokovací poriadok." Článok 2 Nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 26. mája 2003 Za Radu predseda G. Drys [1] Ú. v. EÚ C 75 E, 26.3.2003, s. 383. [2] Súhlas z 11.3.2003 (zatiaľ neuverejnené v úradnom vestníku). [3] Ú. v. ES C 241, 7.10.2002, s. 128. [4] Ú. v. ES L 161, 26.6.1999, s. 1. [5] Ú. v. ES L 197, 18.7.1987, s. 33. [6] Ú. v. ES L 184, 17.7.1999, s. 23. [7] Ú. v. ES C 203, 17.7.1999, s. 1. --------------------------------------------------
Úradný vestník L 155 , 24/06/2003 S. 0009 - 0010



Nariadenie Komisie (ES) č. 1075/2003 z 23. júna 2003, ktorým sa určujú váhové koeficienty pre výpočet ceny jatočných tiel ošípaných na trhu spoločenstva na hospodársky rok 2003/2004 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2759/75 z 29. októbra 1975 o spoločnej organizácii trhu s bravčovým mäsom [1], naposledy zmenené a doplnené nariadením (ES) č. 1365/2000 [2], a najmä na jeho článok 4 ods. 6, keďže: (1) Cena jatočných tiel ošípaných na trhu spoločenstva, ako je uvedená v článku 4 ods. 2 nariadenia (EHS) č. 2759/75, musí byť stanovená vážením cien stanovených v každom členskom štáte koeficientmi vyjadrujúcimi relatívnu veľkosť stavu ošípaných v každom členskom štáte. (2) Tieto koeficienty by sa mali určovať na základe množstva ošípaných spočítaných na začiatku decembra každého roku v súlade so smernicou Rady 93/23/EHS z 1. júla 1993 o štatistických zisťovaniach, ktoré sa majú vykonávať ohľadne produkcie ošípaných [3], naposledy zmenenej a doplnenej smernicou 97/77/ES [4]. (3) Na základe výsledkov sčítania z decembra 2002 by sa mali nové váhové koeficienty stanoviť pre hospodársky rok 2003/2004 a nariadenie Komisie (ES) č. 903/2002 by sa malo zrušiť [5]. (4) Opatrenia ustanovené v tomto nariadení sú v súlade so stanoviskom Riadiaceho výboru pre bravčové mäso; PRIJALA TOTO NARIADENIE: Článok 1 Váhové koeficienty uvedené v článku 4 ods. 2 nariadenia (EHS) č. 2759/75 sú špecifikované v jeho prílohe. Článok 2 Nariadenie (ES) č. 903/2002 sa týmto zrušuje. Článok 3 Toto nariadenie nadobúda účinnosť dňom po jeho uverejnení v Úradnom vestníku Európskej únie. Bude sa uplatňovať od 1. júla 2003. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 23. júna 2003 Za Komisiu Franz Fischler člen Komisie [1] Ú. v. ES L 282, 1.11.1975, s. 1. [2] Ú. v. ES L 156, 29.6.2000, s. 5. [3] Ú. v. ES L 149, 21.6.1993, s. 1. [4] Ú. v. ES L 10, 16.1.1998, s. 28. [5] Ú. v. ES L 142, 31.5.2002, s. 23. -------------------------------------------------- PRÍLOHA Váhové koeficienty pre výpočet ceny jatočných tiel ošípaných na trhu spoločenstva pre hospodársky rok 2003/2004 Článok 4 ods. 2 nariadenia (EHS) č. 2759/75 Belgicko | 5,4 | Dánsko | 10,6 | Nemecko | 21,6 | Grécko | 0,7 | Španielsko | 19,1 | Francúzsko | 12,5 | Írsko | 1,5 | Taliansko | 7,5 | Luxembursko | 0,1 | Holandsko | 9,2 | Rakúsko | 2,7 | Portugalsko | 1,9 | Fínsko | 1,2 | Švédsko | 1,6 | Spojené kráľovstvo | 4,4 | --------------------------------------------------
Úradný vestník L 168 , 05/07/2003 S. 0004 - 0005



Nariadenie Komisie (ES) č. 1201/2003 zo 4. júla 2003 o predĺžení konečného termínu na siatie určitých poľnohospodárskych plodín v niektorých oblastiach Fínska a Švédska pre hospodársky rok 2003/2004 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č.1251/1999 zo 17. mája 1999 o zavedení systému podpory pre producentov určitých poľnohospodárskych plodín [1], naposledy zmeneného a doplneného nariadením (ES) č.1038/2001 [2], najmä na tretiu zarážku druhého odseku článku 9, keďže: (1) Článok 8 ods. 2 nariadenia (ES) 1251/1999 stanovuje, že s cieľom splniť podmienky pre plošné platby, musia producenti zasiať semeno najneskôr do 31. marca pred príslušnou žatvou. (2) V nariadení Komisie (ES) 2316/1999 z 22. októbra 1999 o podrobných pravidlách pre uplatňovanie nariadenia Rady (ES) č. 1251/1999 o zavedení systému podpory producentov určitých poľnohospodárskych plodín [3], naposledy zmenenom a doplnenom nariadením (ES) č. 1035/2003 [4] bol termín na siatie posunutý z 31. mája na 15. júna vzhľadom na poveternostné podmienky vo Fínsku a Švédsku. (3) Z dôvodu tohoročných mimoriadnych poveternostných podmienok nie je možné v niektorých regiónoch Fínska a Švédska dodržať konečný termín na siatie. (4) Je za takýchto podmienok potrebné predĺžiť termín na siatie na rok 2003/2004. (5) Opatrenia prijaté v tomto nariadení sú v súlade s Riadiacim výborom pre obilniny, PRIJALA TOTO NARIADENIE: Článok 1 Konečné termíny na siatie pre rok 2003/2004 pre vyznačené plodiny a regióny sú stanovené v prílohe. Článok 2 Toto nariadenie nadobudne účinnosť dňom jeho uverejnenia v Úradnom vestníku Európskej únie. Uplatňuje sa od 16. júna 2003. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 4. júla 2003 Za Komisiu Franz Fischler člen Komisie [1] Ú. v. ES L 160, 16.16.1999, s. 1. [2] Ú. v. ES L 145, 31.5.2001, s. 16. [3] Ú. v. ES L 280, 30.10.1999, s. 43. [4] Ú. v. ES L 150, 18.6.2003, s. 24. -------------------------------------------------- PRÍLOHA Konečné termíny na siatie pre hospodársky rok 2003/2004 Plodina | Členský štát | Región | Konečný termín | Všetky plodiny | Švédsko | Västernorrland Gävleborg | 25. jún 2003 | Všetky plodiny | Fínsko | C1, C2, C2P, C3, C4 | 25. jún 2003 | --------------------------------------------------
Úradný vestník L 189 , 29/07/2003 S. 0030 - 0030



Nariadenie Komisie (ES) č. 1343/2003 z 23. júla 2003, ktorým sa pozastavuje dodatočné obdobie šiestich mesiacov s ohľadom na KN kódy 1701 a 1702 pre cukor dovezený zo Srbska a Čiernej hory na opatrenia ustanovené nariadením Rady (ES) č. 2007/2000 obsahujúce výnimočné opatrenia pre krajiny a územia zúčastňujúce sa alebo napojené na stabilizačný a asociačný proces Európskej únie KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2007/2000 z 18. septembra 2000, ktoré zahŕňa mimoriadne trhové opatrenia pre krajiny a územia zúčastňujúce sa alebo napojené na stabilizačný a asociačný proces Európskej únie, ktorým sa mení a dopĺňa nariadenie (ES) č. 2820/98 a zrušujú opatrenia (ES) č. 1763/1999 a (ES) č. 6/2000 [1], naposledy zmenené a doplnené nariadením Komisie (ES) č. 607/2003 [2], najmä na jeho článok 12 ods. 3, keďže: (1) Nariadenie Komisie (ES) č. 764/2003 [3] pozastavuje na obdobie troch mesiacov prednostné opatrenia ustanovené nariadením Rady (ES) č. 2007/2000 pre KN kódy 1701 a 1702 pre cukordovezený zo Srbska a Čiernej hory. (2) Základom tohto rozhodnutia sú zistenia vykonané v Srbsku a Čiernej hore, podľa ktorých systém osvedčení a kontrol prednostného pôvodu cukru pre KN kódy 1701 a 1702 nedovoľuje príslušným úradom krajiny príjemcu overiť pôvodný status výrobkov a stanovuje administratívnu spoluprácu, aká sa požaduje pre overenie dokladu o pôvode. (3) O pozastavení opatrení sa následne rozhodlo pri uplatňovaní ustanovení v článku 12 ods. 1 nariadenia (ES) č. 2007/2000. (4) Článok 12 ods. 3 nariadenia (ES) č. 2007/2000 uvádza, že pri vyhodnotení obdobia pre pozastavenie rozhodne Komisia buď o skončení, alebo o rozšírení opatrení na pozastavenie. (5) Došlo k podstatnej zmene v situácii v Srbsku a Čiernej hore vzhľadom na nedostatky zistené v systéme osvedčovania a kontroly prednostného pôvodu cukru napriek pretrvávajúcim snahám orgánov Srbska a Čiernej hory. Okrem toho je potrebné využiť určitý čas na nápravu stavu. (6) Komisia sa domnieva, že pozastavené opatrenie by sa malo rozšíriť na ďalšie obdobie šiestich mesiacov, nakoľko sa to dotýka KN kódov 1701 a 1702 pre cukor, deklarované pôvodom zo Srbska a Čiernej hory, pri uplatňovaní článku 12 ods. 3 nariadenia Rady (ES) č. 2007/2000. (7) Podľa toho bude informovaný Výbor pre colný kódex, PRIJALA TOTO NARIADENIE: Článok 1 Prednostné opatrenia ustanovené v nariadení Rady (ES) č. 2007/2000 pre KN kódy 1701 a 1702 pre cukor dovezený zo Srbska a Čiernej hory sa pozastavujú na dodatočné obdobie šiestich mesiacov. Článok 2 Toto nariadenie nadobúda účinnosť deň nasledujúci po jeho uverejnení v Úradnom vestníku Európskej únie. Je uplatniteľné od 8. augusta 2003. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 23. júla 2003 Za Komisiu Frederik Bolkestein člen Komisie [1] Ú. v. ES L 240, 23.9.2000, s. 1. [2] Ú. v. ES L 86, 3.4.2003, s. 18. [3] Ú. v. ES L 109, 1.5.2003, s. 13. --------------------------------------------------
Úradný vestník L 203 , 12/08/2003 S. 0015 - 0015



Nariadenie Komisie (ES) č. 1430/2003 z 11. augusta 2003 ktorým sa opravuje najvyššia čiastka pre výrobný odvod B a upravuje najnižšia cena pre repu B v sektore cukru na hospodársky rok 2003/2004 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1260/2001 z 19. júna 2001 o spoločnej organizácii trhov v sektore cukru [1], naposledy zmenené a doplnené nariadením Komisie (ES) č. 680/2002 [2], najmä na druhú a tretiu zarážku jeho článku 15 ods. 8, keďže: (1) Článok 15 ods. 3 a 4 nariadenia (ES) č. 1260/2001 stanovuje, že straty vyplývajúce z povinnosti vyvážať prebytky cukru spoločenstva je potrebné pokryť v rámci určitých limitov výrobnými odvodmi na výrobu cukru A a B, izoglukózy A a B a inulínového sirupu A a B. (2) Článok 15 ods. 5 nariadenia (ES) č. 1260/2001 stanovuje, že kde príjmy očakávané zo základného výrobného odvodu a odvodu B, ktoré nesmú presiahnuť 2 % a 30 % intervenčnej ceny pre biely cukor na hospodársky rok, pravdepodobne nepokryjú predvídateľnú celkovú stratu na prebiehajúci hospodársky rok, najvyššie percento odvodu B sa má upraviť do rozsahu potrebného na pokrytie uvedenej celkovej straty bez prekročenia 37,5 %. (3) Podľa predbežných v súčasnosti dostupných údajov budú príjmy odvodov, ktoré sa majú vyberať na hospodársky rok 2003/2004 pred úpravou, pravdepodobne nižšie ako ekvivalent priemernej straty vynásobenej prebytkom schopným vývozu. Najvyššia čiastka odvodu B na rok 2003/2004 by sa preto mala zvýšiť na 37,5 % intervenčnej ceny pre príslušný biely cukor. (4) Článok 4 ods. 1 písm. b) nariadenia (ES) č. 1260/2001 určuje najnižšiu cenu pre repu B na 32,42 EUR za tonu, s výhradou článku 15 ods. 5 daného nariadenia, ktorý stanovuje príslušnú úpravu ceny repy B v prípade úpravy najvyššej čiastky odvodu B. (5) Opatrenia stanovené v tomto nariadení sú v súlade so stanoviskom Riadiaceho výboru pre cukor, PRIJALA TOTO NARIADENIE: Článok 1 Na hospodársky rok 2003/2004 sa najvyššia čiastka odvodu B uvedená v prvej zarážke článku 15 ods. 4 nariadenia (ES) č. 1260/2001 zvyšuje na 37,5 % intervenčnej ceny pre biely cukor. Článok 2 Na hospodársky rok 2003/2004 sa najnižšia cena repy B uvedená v článku 4 ods. 1 písm. b) nariadenia (ES) č. 1260/2001 stanovuje v súlade s článkom 15 ods. 5 uvedeného nariadenia na 28,84 EUR za tonu. Článok 3 Toto nariadenie nadobúda účinnosť tretí deň od jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 11. augusta 2003 Za Komisiu Franz Fischler člen Komisie [1] Ú. v. ES L 178, 30.6.2001, s. 1. [2] Ú. v. ES L 104, 20.4.2002, s. 26. --------------------------------------------------
Úradný vestník L 201 , 08/08/2003 S. 0008 - 0008



Nariadenie Komisie (ES) č. 1409/2003 zo 7. augusta, ktorým sa ustanovuje výnimka z nariadenia (EHS) č. 1915/83 o určitých podrobných vykonávacích predpisoch týkajúcich sa vedenia účtovníctva na účely stanovenia príjmov poľnohospodárskych podnikov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady č. 79/68/EHS z 15. júna 1965, ktorým sa zriaďuje sieť na zber účtovných dát o príjmoch a podnikateľskej činnosti poľnohospodárskych podnikov v Európskom hospodárskom spoločenstve [1], naposledy zmenené a doplnené nariadením (ES) č. 1256/97 [2], najmä na jeho článok 6 ods. 2, keďže: (1) Článok 3 nariadenia Komisie (EHS) č. 1915/83 [3] stanovuje, že kontaktný orgán predkladá Komisii všetky podnikové výkazy najneskôr do deviatich mesiacov po skončení účtovného roku, ktorého sa týkajú. (2) Nariadenie Komisie (ES) č. 1251/2002 [4] stanovilo odlišne od prvého a druhého odseku článku 3 nariadenia (EHS) č. 1915/83 lehotu 22 mesiacov na doručenie podnikových výkazov na účtovné roky 2000 a 2001. (3) Toto predĺženie lehoty bolo odôvodnené, okrem iného, zavedením zmien a doplnkov tlačiva podnikového výkazu. (4) S cieľom umožniť kontaktným orgánom viac času na prispôsobenie sa novému podnikovému výkazu je primerané stanoviť na účtovný rok 2002 tiež predĺženie lehoty na doručenie podnikového výkazu Komisii. (5) Opatrenia stanovené v tomto nariadení sú v súlade so stanoviskom Výboru spoločenstva pre poľnohospodársku účtovnú dátovú sieť, PRIJALA TOTO NARIADENIE: Článok 1 Odlišne od prvého a druhého odseku článku 3 nariadenia (ES) č. 1915/83 je na účtovný rok 2002 lehota na predloženie podnikových výkazov 15 mesiacov. Článok 2 Toto nariadenie nadobúda účinnosť siedmy deň od jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 7. augusta 2003 Za Komisiu Franz Fischler člen Komisie [1] Ú. v. ES 109, 23.6.1963, s. 1859/65. [2] Ú. v. EÚ L 122, 16.5.2003, s. 1. [3] Ú. v. ES L 190, 14.7.1983, s. 25. [4] Ú. v. ES L 183, 12.7.2002, s. 9. --------------------------------------------------
Úradný vestník L 194 , 01/08/2003 S. 0038 - 0038



Nariadenie Komisie (ES) č. 1361/2003 z 31. júla 2003, ktorým sa opravuje nariadenie (ES) č. 977/2003, ktorým sa otvára a ustanovuje správa dovoznej colnej kvóty pre mladý hovädzí dobytok na výkrm (1. júl 2003 až 30. jún 2004) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom [1], ktorá bola naposledy zmenená a doplnená nariadením (ES) č. 806/2003 [2], a najmä na jeho článok 32 ods. 1, keďže: (1) Článok 9 ods. 6 nariadenia Komisie (ES) č. 977/2003 [3] obsahuje administratívnu chybu, ktorú treba napraviť. (2) Opatrenia uvedené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 Článok 9 ods. 6 nariadenia (ES) č. 977/2003 správne znie: "6. Na účely tohto článku budú platiť články 4 až 8. Dátum uplatňovania uvedený v článku 4 ods. 2 bude však 27. február 2004 a dátum oznámenia uvedený v článku 4 ods. 5 bude 5. marec 2004." Článok 2 Toto nariadenie nadobudne účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 31. júla 2003 Za Komisiu Franz Fischler člen Komisie [1] Ú. v. ES L 160, 26.6.1999, s. 21. [2] Ú. v. EÚ L 122, 16.5.2003, s. 1. [3] Ú. v. EÚ L 141, 7.6.2003, s. 5. --------------------------------------------------